Taron girmama Nelson Mandela | Labarai | DW | 10.12.2013
Taron girmama Nelson Mandela
Shugabannin ƙasashen duniya da 'yan Afirka ta Kudu sun hallara a filin wasan Johannesburg don gudanar da jawabai na girmama tsohon shugaban ƙasar Nelson Mandela.
Da misalin ƙarfe goma na safe ne aka fara taron daidai lokacin da ake yin ruwan sama kamar da bakin ƙwarya inda shugabannin duniya ke ci gaba da yin jawabai na girmama wa da kuma yin waiwaye na irin rayuwar da Mandela ya gudanar. Lokacin da ya ke jawabinsa wajen taron sakatare Janar na Majalisar Ɗinkin Duniya Ban Ki-Moon cewa ya yi ''Afirka ta yi asarar gwarzo, an yi asarar uba kana duniya ta yi asarar aboki. Nelson Mandela ya wuce guda daga cikin manyan shugabannin da duniya ta taɓa samu, makaranta ce mai zamana kanta.''Baya ga Ban Ki-Moon da ya yi jawabi wajen taron, shugabanni irin su Barack Obama na Amirka da shugaban Kyuba Raul Castro da shugaban India Pranab Mukherjee gami da shugaba Afirka Kudu Jacob Zuma sun yi nasu jawaban.
Sauran shugabannin da ke wajen taron wanda ke ci gaba da gudana sun haɗa da firaministan Burtaniya David Cameron da Francois Hollande na Faransa da shugaban Robert Mugabe na Zimbabwe gami da ƙarin wasu shugabannin duniya sama da guda 90
Muhimman kalmomi Mandela, Funeral, Memorial Service, South Africa
Permalink https://p.dw.com/p/1AWH1